אמריקה שרה

אמריקה שרה (באנגלית: America Sings) היה מופע אודיו אנימטרוניקס שפעל בדיסנילנד שבקליפורניה בין השנים 1974–1988. המופע הציג חיות השרות שירים מתקופות שונות ומדגימים את התפתחות המוזיקה הפופולרית בארצות הברית.

תיאור המתקן 
המופע נוהל על ידי סם העיטם - בדמות העיטם לבן-הראש -- סמל ארצות הברית. עיטם זה, שעוצב על ידי רוברט מור ודובב על ידי סם אדוארדס, שימש מאוחר יותר כסמל של אולימפיאדת לוס אנג'לס ב-1984.

המופע דמה במהותו לג'מבורי דובי הכפר בכך שכלל חיות שהיו למעשה בובות אודיו אנימטרוניקס מזמרות. התיאטרון הוא תיאטרון מסתובב בדומה לקרוסלת הקידמה שקדמה לו (התיאטרון הסתובב נגד כיוון השעון בעוד שקרוסלת הקידמה הסתובבה עם כיוון השעון).

השירים
להן שירי המופע והחיות ששרו אותם:

מבוא:
"יאנקי דודל" - סם העיטם
"I Dream of Jeannie with the Light Brown Hair" - סם העיטם
"Pop! Goes the Weasel"

מערכה ראשונה - דרום ארצות הברית:
"דיקסילנד"/ "L'il Liza Jane"/ "Camptown Races" - רביעיית האווזים
"My Old Kentucky Home" - כלב באסט
"Polly Wolly Doodle" - אליגטורים, צפרדע
"Lord I Wish I Was a Single Girl Again" 
"Down in the Valley" - שועל
"Lay Down My Burden" - תרנגולות, שועל וצפרדעים

מערכה שנייה - ההתקדמות מערבה:
"Drill, Ye Terriers, Drill"/ "I've Been Working on the Railroad"/ "Fireball Mail" - רביעיית האווזים
"Old Chisolm Trail" -
"Who Shot That Hole in My Sombrero?" - כלב לבוש סומבררו
"Billy, the Bad Guy" - זוג עיטים
"Home on the Range" - כלב

מערכה שלישית - שנות ה-90:
"She May Be Somebody's Mother"/ "The Bowery"/ "After the Ball is Over" - רביעיית האווזים
"Where is my Wandering Boy" - רביעיית האווזים ואמא ארנבת
"Bill Bailey" - חזירה
"Sweet Adeline" - אווזים
"The Old Gray Mare" - רביעיית האווזים
"She's Only a Bird in a Gilded Cage" - ציפור בכלוב מוזהב ושועל
"Ta-Ra-Ra-Boom-De-Ay" - חסידות, רביעיית האווזים, ציפור בכלוב מוזהב ושועל

מערכה רביעית - התקופה המודרנית:
"Ja-Da"/ "Darktown Strutters' Ball"/ "Singin' in the Rain" - רביעית האווזים
"A Tisket, A Tasket"/ "Boo-Hoo" - שועלים וחתולים
"Beat Me, Daddy, Eight to the Bar" - חזיר המנגן בפסנתר
"Hound Dog"/ "See Ya Later, Alligator" - עורב, חסידה, קיפוד ואליגטור
"Shake, Rattle and Roll" - עורב וצפרדע
"Twistin' U.S.A." - חסידות על אופנוע
"Joy to the World"

אפילוג:
"ינדי דודל" - סם העיטם
"Auld Lang Syne" 
"Stars and Stripes Forever"

מותה של דברה גייל סטון
ב-18 ביולי 1974 - שלושה שבועות לאחר פתיחת המתקן, אחת מאנשי הצוות של המתקן - דברה גייל סטון נמחצה בין קירות הבניין המסתובבים. היא עמדה בקרבת הקיר והראתה למבקרים את מקומות הישיבה ונתפסה בין הקירות שהחלו להסתובב.
לאחר התאונה היה המתקן סגור במשך יומיים עת שהתקינו אורות ביטחון, והאולם עצמו בו נהרגה נסגר לשנה. קירות המתקן הוחלפו בקירות נשברים על מנת למנוע הישנות המקרה.

סגירת המתקן 
לאחר חגיגות המאתיים לעצמאות ארצות הברית ירדה פופולריות המתקן. מספר המבקרים בכל מופע ומופע ירד לכ-50 מבקרים, ובשנת 1988 הוא נסגר. התיאטרון עמד שומם במשך 10 שנים.
נערכו תוכניות להפעלת מופע חדש במקום שייקרא: "המופע הבינגלקטי המדהים של פלקטו" (Plectu's Fantastic Intergalactic Revue) שהיה אמור להיות מופע מסוג מחזמר של חייזרים מופעלי אודיו אנימטרוניקס. הרעיון בוטל משיקולי תקציב.
בשנת 1998 הוקם במקום מתקן חדשנות המבוסס על מתקן בשם זה שמצוי באפקוט שבדיסניוורלד.

הדמויות כיום 
רוב דמויות האודיו אנימטרוניקס של מתקן אמריקה שרה מצויות כיום במתקן הר הרסס של דיסנילנד שנפתח ב-17 ביולי 1989. שני אווזי אודיו אנימטרוניקס הופשטו מעורם מהווים כיום את שני הרובוטים המדברים בכניסה למתקן סטאר טורס (שנפתח בשנת 1987).

נתוני המתקן

 פתיחה: 29 ביוני 1974
 סגירה: 10 באפריל 1988
 מתכנן: WED מיזמים
 בובות אודיו אנימטרוניקס: 115
 מתקן קודם במיקום זה: קרוסלת הקידמה
 מתקן נוכחי במיקום זה: חדשנות
 סוג המתקן: תיאטרון מסתובב

קישורים חיצוניים

 תיאור המתקן באתר יסטרלנד
מותה של דברה גייל סטון

דיסני: פארקי שעשועים
דיסנילנד